CELEX: 32020D0695
Language: el
Date: 2020-05-19 00:00:00
Title: Απόφαση (ΚΕΠΠΑ) 2020/695. της Επιτροπής Πολιτικής και Ασφάλειας της 19ης Μαΐου 2020 σχετικά με την αποδοχή της συνεισφοράς τρίτου κράτους στη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) (EUTM RCA/1/2020)

26.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 162/5
               
            
         ΑΠΟΦΑΣΗ (ΚΕΠΠΑ) 2020/695. ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 19ης Μαΐου 2020
         σχετικά με την αποδοχή της συνεισφοράς τρίτου κράτους στη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) (EUTM RCA/1/2020)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση (ΚΕΠΠΑ) 2016/610 του Συμβουλίου, της 19ης Απριλίου 2016, σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΑΑ (EUTM RCA) (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 8 παράγραφος 2 της απόφασης (ΚΕΠΠΑ) 2016/610, το Συμβούλιο εξουσιοδότησε την Επιτροπή Πολιτικής και Ασφάλειας να λάβει τις σχετικές αποφάσεις περί αποδοχής των προτεινόμενων συνεισφορών τρίτων κρατών στην EUTM RCA.
                  
               
                     (2)
                  
                  
                     Κατόπιν των συστάσεων του διοικητή της αποστολής της ΕΕ και της Στρατιωτικής Επιτροπής της Ευρωπαϊκής Ένωσης σχετικά με συνεισφορά της Δημοκρατίας της Βόρειας Μακεδονίας, η συνεισφορά της Δημοκρατίας της Βόρειας Μακεδονίας θα πρέπει να γίνει δεκτή και να θεωρηθεί σημαντική.
                  
               
                     (3)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η συνεισφορά της Δημοκρατίας της Βόρειας Μακεδονίας στη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) γίνεται δεκτή και θεωρείται σημαντική.
            
            
               2.   Η Δημοκρατία της Βόρειας Μακεδονίας απαλλάσσεται από χρηματικές συνεισφορές στον προϋπολογισμό της EUTM RCA.
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 19 Μαΐου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 104 της 20.4.2016, σ. 21.